En front med regn og torden passerede i nat, det var værst syd for Nordjylland, men i løbet af dagen kan Himmerland og Vendsyssel blive ramt af torden og skybrud. - Der er størst risiko for skybrud midt på eftermiddagen i det sydlige Himmerland, fortæller Anders Brandt, meteorolog hos TV2 Vejret. Derudover ligger den central-østlige del af Vendsyssel og Læsø i skudlinjen og her kan man også risikere, at der kommer skybrud og torden. I aften kommer en kølig luft ind og der er en lille risiko for kraftige regnbyer i Vendsyssel. - Det værste ser ud til at passere igennem fra klokken 15 og frem til klokken 18-19´tiden, siger meteorolog Anders Brandt.

Referat:
Det kan blive en våd dag flere steder i regionen. Her kan der komme torden og skybrud.